Xitoyda kimyoviy zavod yonidagi portlashda 22 kishi halok bo‘ldi

Xitoy shimolidagi Chjantszyakou shahrida kimyoviy zavod yonidagi portlash oqibatida 22 kishi halok bo‘ldi, yana 22 kishi jarohat oldi. 
Voqea mahalliy vaqt bilan 28 noyabr soat 0.41da yuz bergan. Portlash sababli chiqqan yong‘in oqibatida 38 ta yuk va 12 ta yengil mashina yonib ketgan. 
Voqea joyida qutqaruv-qidiruv ishlari davom etmoqda, portlash sabablari aniqlashtirilmoqda.